**ZÁKLADNÁ ŠKOLA S MATERSKOU ŠKOLOU LOKCA**

**ŠKOLSKÁ 71/3, 029 51 LOKCA**

**Správa o výchovno-vzdelávacej činnosti, jej výsledkoch**

**a podmienkach za školský rok 2016/2017**

**Lokca 28. 08. 2017**

**Správa o výchovno-vzdelávacej činnosti, jej výsledkoch a podmienkach za školský rok 2016/2017**

**1. Základné údaje o škole**

|  |  |
| --- | --- |
| **Názov školy** | Materská škola Lokca |
| **Adresa školy** | Základná škola s materskou školou LokcaŠkolská 71/3029 51 Lokca |
| **Telefónne číslo** | 043/5591228, 0907705223 |
| **Internetová adresa** | [www.zslokca.edupage.org](http://www.zslokca.edupage.org) |
| **E-mailová adresa** | mslokca@gmail.com |
| **Zriaďovateľ** | Obec LokcaTrojičné námestie 3/802951 Lokca |

**2. Vedúci zamestnanci školy**

|  |  |
| --- | --- |
| **Riaditeľ ZŠ s MŠ Lokca** | Mgr. Ivan Dudáš |
| **Zástupkyňa RŠ pre ZŠ** | Mgr. Zuzana Rabčanová |
| **Zástupkyňa RŠ pre MŠ** | Daniela Majdová |
| **Vedúca školskej jedálne** | Viera Pňačková |

**3. Rodičovské združenie**

|  |  |
| --- | --- |
| **Predseda** | PhDr. Žaneta Vajdiarová |
|  | Monika Michalčíková |
|  | Lenka Sojková |

**4. Údaje o rade školy**

|  |  |  |
| --- | --- | --- |
| 1. | Mgr. Elena Škapcová | PZ ZŠ |
| 2. | Bc. Martina Jadroňová | PZ MŠ |
| 3. | Emil Rončák | NZ |
| 4. | Mgr. Alena Baľáková | R ZŠ |
| 5. | Monika Srnčíková | R ZŠ |
| 6. | Martin Hurák | R ZŠ |
| 7. | PhDr. Žaneta Vajdiarová | R MŠ |
| 8. | MUDr. Michal Prádel | OZ |
| 9. | JUDr. Jana Fejová | OZ |
| 10. | Ing. Július Dulík | OZ |
| 11. | Patrik Kubolek | OZ |

**5. Údaje o počte detí**

|  |  |  |
| --- | --- | --- |
| **Trieda „A“** | 4-6 ročné deti | 24 |
| **Trieda „B“** | 4-6 ročné deti | 25 |
| **Trieda „C“** | 3-4 ročné deti | 21 |

Počas školského roka 2016/2017 mali tri deti prerušenú dochádzku do MŠ zo zdravotných a rodinných dôvodov. V priebehu školského roka sa prijali tri deti, ktorých rodičia sa zamestnali v tomto období.

**6. Údaje o počte zapísaných detí do základnej školy**

|  |  |
| --- | --- |
| **Počet detí zúčastnených na zápise** | 22 |
| **Počet detí, ktorým bolo vydané rozhodnutie o prijatí do 1. ročníka ZŠ** | 19 |
| **Počet OŠD** | 3 |

**7. Údaje o zamestnancoch**

|  |  |
| --- | --- |
| **Počet pedagogických zamestnancov** | 5 |
| **Pedagogická a odborná spôsobilosť** | 5 |
| **Počet nepedagogických zamestnancov** | 2 |

|  |
| --- |
| **Pedagogický zamestnanci** |
| Feriancová Eva |
| Bc. Jadroňová Martina |
| Daniela Majdová |
| Mgr. Martina Slačková |
| Zuzana Záhorová |

|  |
| --- |
| **Nepedagogický zamestnanci** |
| Bakaľová Margita |
| Lipničanová Agnesa |

**8. Údaje o ďalšom vzdelávaní zamestnancov (za šk. rok 2016/2017)**

|  |  |  |
| --- | --- | --- |
| **Názov** | **Počet** | **Absolvovalo** |
| **Atestačné** | 1 | 1 |
| **Inovačné** | 1 | 1 |

**Atestačné -** Daniela Majdová

 **-** odovzdaná práca na vykonanie 1. atestácie – august 2016

 - 1. atestačná skúška vykonaná – 24. február 2017

**Funkčné inovačné vzdelávanie –** Daniela Majdová

 - absolvované 26. máj 2017

**9. Metodické združenie**

Vedúca MZ: Mgr. Martina Slačková

Členovia: všetci pedagogickí zamestnanci

Metodické združenie postupovalo podľa vopred vypracovaného a schváleného plánu v súlade s požiadavkami pedagogických zamestnancov materskej školy.

Činnosť MZ v školskom roku 2016/2017 bolo zamerané na:

* prepracovanie Školského vzdelávacieho programu,
* oboznámenie sa s novými metodickými príručkami
* štúdium prepracovaných výkonových štandardov a výkonových úrovní, upozornenie na zmeny v štandardoch a úrovniach
* odborného a metodického napredovanie pedagogických zamestnancov
* zdokonaľovanie profesijných kompetencií
* vzájomnú konzultáciu a odovzdávanie skúsenosti vo výchovno-vzdelávacej činnosti s inovovaným ŠVP
* štúdium literatúry o integrácií detí

**10. Ciele vychádzajúce z koncepčného zámeru a plnenia cieľov ŠkVP**

**Perceptuálno-motorická oblasť**

Deti v našej materskej škole prejavujú prirodzenú túžbu pohybovať sa v rôznom prostredí a v rôznych podmienkach. Pohybové zručnosti, schopnosti a návyky boli u detí rozvíjané v rôznych hrách, počas zdravotných cvičení, pobytu vonku, ale aj počas dopoludňajších a popoludňajších cielených vzdelávacích aktivít. Deti boli motivované k tomu, aby pohyb vykonávali s radosťou a záujmom.

Počas dopoludňajšej cielenej vzdelávacej aktivity zameranej na vzdelávaciu oblasť Zdravie a pohyb, sme pri pohybových činnostiach využívali dostupné telovýchovné náčinie a náradie. Okrem toho, že si deti osvojovali správne držanie tela, koordináciu pohybov, deti nadobudli tiež telovýchovné názvoslovie. U detí sa zvýšila ich pohybová výkonnosť, schopnosť spolupracovať v skupine, sebakontrola a schopnosť dodržiavať stanovené pravidlá pri hrách. Podľa ročného obdobia sme ich viedli k pohybu v rôznom prostredí, otužovali sa. Pohybové aktivity a cvičenia boli uskutočňované v telocvični našej materskej školy, v triede a tiež, na školskom dvore. Pohybové činnosti sme obohacovali o vychádzky do lesa, súťaže na školskom dvore pri príležitosti Dňa detí a Detskej olympiády.

 Výtvarné a pracovné činnosti boli uskutočňované počas hier a činností a tiež dopoludňajších cielených vzdelávacích aktivít. Výtvarné a pracovné produkty detí boli vystavené na nástenke na chodbe, pričom boli súčasťou výzdoby.

 Pred každým grafomotorickým cvičením sme dbali na primerané rozcvičenie rúk a prstov, správne uchopenie ceruzy, či pastely a správne sedenie.

 Deti získali správne návyky v oblasti sebaobsluhy, stravovanie, hygieny, ale aj pri strihaní, lepení a skladaní. Malé deti pri stolovaní, obliekaní a vyzliekaní potrebovali niekedy pomoc dospelého. Staršie deti boli zručné pri používaní príboru, zaväzovaní šnúrok, viazaní mašličiek.

*Pozitívy:*

* radosť a záujem pri vykonávaní pohybových činností,
* samostatnosť pri hygienických a sebaobslužných návykoch.

*Negatíva:*

* nesprávne držanie grafického materiálu u niektorých detí,
* nesprávne držanie tela.

**Kognitívna oblasť**

Úroveň kognitívnej oblasti sa u detí líšila od ich vekového zloženia. Prostredníctvom všetkých organizačných foriem, ale najmä počas dopoludňajších cielených vzdelávacích aktivít deti získavali nové poznatky. Vychádzali sme z poznania jednotlivých vývinových osobitostí, úrovne kognitívnych funkcií, úroveň myslenia, pozornosti, pamäti, vývinu reči a individuality dieťaťa.

 Na rozvoj vnímania, pamäti, pozornosti, či priestorovej orientácie u detí, sme využívali rôzne vzdelávacie aktivity, didaktické hry a pracovné listy a zošity. Prostredníctvom pracovných listov a pracovných zošitov, ktoré deti vypracovávali, sa rozvíjala ich schopnosť samostatne pracovať a správne sa rozhodovať pri riešení rôznych úloh. Využívali sme aj metódy praktických činnosti, experimentovania a pozorovania.

Našou snahou bolo sprostredkovať deťom nové poznatky zaujímavou a pútavou formou. Deti mali možnosť poznávať a objavovať nové veci nielen v budove materskej školy, ale aj v prírode – na lúke, na školskom dvore. Tu sme využívali zážitkové učenie, ktoré bolo pre deti samotným zážitkom.

 Deti mali možnosť počas celého školského roka manipulovať s knihami a encyklopédiami, ale najmä počas mesiaca marec, ktorý je mesiacom kníh. Deti si prezerali knihy, na základe obrázkov rozprávali o deji rozprávky a zapájali sa do maľovaného čítania. Aj prostredníctvom týchto činností sme u detí rozvíjali predčitateľskú gramotnosť.

 V maximálnej miere sme využívali individuálny prístup k deťom a to najmä k tým, ktoré mali odloženú školskú dochádzku a k tým, ktoré mali problém v chápaní určitých súvislosti a javov.

*Pozitívy:*

* záujem o objavovanie, experimentovanie,
* záujem o prácu s pracovnými zošitmi.

*Negatíva:*

* nedostatočné sebaovládanie pri počúvaní hovoriaceho,

**Sociálno-emocionálna oblasť**

U detí sme sa zamerali na rozvíjanie afektívnych, sociálnych kompetencií detí, ktoré smerujú k zvládnutiu ich emocionálneho prežívania každodenných situácii.

 Na začiatku školského roka sme sa orientovali najmä na to, aby sa deti, ktoré začali prvý rok navštevovať materskú školu, dokázali bez problémov začleniť do kolektívu svojich rovesníkov. Väčšina detí nemala problém so začlenením a už v prvých týždňoch si našli nových kamarátov. Niektoré deti však mali zo začiatku problém odpútať sa od svojich rodičov a hrať sa s ostatnými deťmi. Z toho dôvodu sme venovali väčšiu pozornosť týmto deťom a motivovali sme ich k činnostiam a priateľstve s ostatnými deťmi. Jedno dieťa malo problém nadviazať kontakt s ostatnými deťmi. Vyplývalo to najmä z toho, že nevedelo rozprávať a nevedelo sa prispôsobiť iným deťom. Toto dieťa sa hralo väčšinou samostatne.

 Na základe vhodne zvolených činností sme u detí podporovali ich aktivitu, spoluprácu medzi sebou, vzájomnú komunikáciu a rozvíjali schopnosť riešiť vlastný problém. Taktiež sme prostredníctvom modelových situácií a prosociálnych hier viedli deti k tomu, aby si navzájom pomáhali, dokázali rozoznať správne od nesprávneho, podelili sa o veci a neodčleňovali žiadne dieťa z kolektívu.

 Deťom sme umožnili vyjadrovať sa pred ostatnými deťmi a učiteľkou o svojich pocitoch, zážitkoch, momentálnej nálade. Svoje dojmy, zážitky, nápady či postoje taktiež vyjadrovali v kresbe počas aktivít.

*Pozitívy:*

* deti dostatočne rýchlo nadväzujú sociálne kontakty,
* schopnosť sebahodnotenia vlastnej činnosti.

*Negatíva:*

* nedostatočné sústredenie sa na činnosti.

**11. Údaje o aktivitách organizovaných MŠ**

Aj počas školského roka 2016/2017 sa naša materská škola prezentovala aktivitami pre rodičov. Zapájali sme sa do kultúrno-spoločenského života v obci. Zúčastnili sme sa na aktivitách organizovaných Spoločným školským úradom Námestovo, výtvarných súťažiach organizovaných rôznymi inštitúciami. Aktivity sú zdokumentované v školskej kronike.

1. **Účasť na súťažiach**
* Šarkaniáda - súťaž o najkrajšieho šarkana OD Klinec Námestovo
* Luskáčik - matematická olympiáda - Zákamenné
* Nesúťažná prehliadka v speve ľudových piesní – Oravské Veselé
1. **Aktivity organizované materskou školou**
* Jesenné tvorenie – vyrezávanie a zdobenie tekvíc s rodičmi a deťmi
* Rok v prírode – celoročné pozorovanie vybraného objektu v prírode
* Naším starkým – vystúpenie s programom v kultúrnom dome
* Aby som bol zdravý – ochutnávka ovocia a ovocných nápojov
* Vitaj Mikuláš – stretnutie s Mikulášom
* Medovníčky – pečenie medovníčkov
* Vianoce prichádzajú – besiedka s rodičmi
* Divadelné predstavenie
* Fašiangy – dopoludnie s rodinou Majcherovcov, spev ľudových piesní
* Fašiangový karneval – karneval pre deti
* Návšteva u rezbára – pozorovanie práce rezbára, jeho výrobkov a nástrojov
* Deň Zeme – realizované ochranárske aktivity, čistenie školského dvora, okolia budovy materskej školy
* Mamička má sviatok – posedenie v materskej škole
* Deň detí – súťaže na školskom dvore pri príležitosti sviatku detí
* Športová olympiáda v materskej škole
* Do školičky, do školy – rozlúčka s predškolákmi za účasti rodičov

**12. Projekty**

* Projekt Evička nám ochorela – zameraný na zdravý spôsob života, ochranu zdravia a prvý pomoc,
* Spolupráca s CPPPaP Námestove – testovanie predškolákov
* Interný projekt „Veselé zúbky“

Organizované akcie sa uskutočnili s ohľadom na vekové osobitosti detí s rešpektovaním záujmu detí a rodičov. Boli nimi dopĺňané výchovno-vzdelávacie plány pre deti materskej školy.

**13. Inšpekčná činnosť**

V školskom roku 2016/2017 nebola prevedená inšpekcia.

**14. Materiálne vybavenie**

 Materiálno-technické vybavenie vo všetkých triedach je pravidelne dopĺňané vzhľadom na finančné prostriedky a závažnosť požiadaviek.

V školskom roku 2016/2017 sme sa zamerali na zakúpenie:

* tematických hier a didaktických pomôcok
* vybavenie školského dvora novými hračkami na pieskovisko a k pohybovým aktivitám
* dosiek na opravu pieskoviska
* výtvarného a pracovného materiálu
* detských časopisov
* literatúry pre pedagogických zamestnancov
* uterákov pre deti
* roliet do jednej triedy na poschodí materskej školy

Obecný úrad zabezpečil a finančne prispel na zakúpenie dverí do chodby, malej triedy a jedálne a kolotoča okrúhleho s lavičkami.

**15. Spolupráca s rodinou**

Spolupráca sa rodinou sa uplatňujeme:

* denne pri preberaní a odovzdávaní detí
* triednych činnostiach a aktivitách materskej školy
* formou konzultačných hodín
* besiedky pri príležitosti sviatkov
* zapájanie rodičov do spolupráce

**16. Spolupráca s ďalšími fyzickými osobami, právnickými osobami**

 **a inštitúciami, ktoré sa na výchove a vzdelávaní podieľajú**

* Krúžková činnosť sa zabezpečovala plánovane v popoludňajších hodinách v stredu a v piatok externým učiteľom AJ, gymnastiky – zamestnanec CVČ MAJÁK

PhDr. Žaneta Vajdiarová

* Základnou školou Lokca
* Obecným úradom Lokca
* Centrom pedagogicko-psychologického poradenstva a prevencie
* Spojenou školou internátnou Námestovo
* Klinickým logopédom Mgr. Katarínou Fašungovou

**17. Analýza hodnotenia riadiacej práce**

Vnútroškolská kontrola realizovaná počas školského roka bola zameraná na plnenie úloh plánu práce, plnenie cieľov ŠkVP, kvality pedagogickej a triednej dokumentácie, na dodržiavanie všeobecne záväzných predpisov , profesionálneho prístupu k deťom zo strany pedagogických zamestnancov, dodržiavanie pracovného poriadku, efektívneho využívania pracovného času a kontrolu interiérov a exteriérov MŠ.

Hospitačná činnosť bola zameraná na pripravenosť detí do 1. ročníka ZŠ. Zistené klady a nedostatky boli zhodnotené.

V oblasti prevádzkových zamestnancov kontrola čistoty priestorov zariadenia, výmena posteľnej bielizne a uterákov, dodržiavanie hygienických požiadaviek, kontrola dodržiavania poriadku exteriéru materskej školy, pieskoviska, vedenie zapisovania údržby pieskoviska, efektívneho využívania pracovného času.

V pedagogickej rade prerokované dňa: 28. 08. 2017

Zástupkyňa riaditeľa školy pre MŠ: Daniela Majdová

Rade školy predložené a prerokované dňa: 05. 10. 2017

Predseda rady školy: Mgr. Elena Škapcová

Riaditeľ ZŠ s MŠ: Mgr. Ivan Dudáš

Schválené zriaďovateľom dňa: 26. 09. 2017

Starosta obce Lokca: Ing. Miroslav Valčičák

 Daniela Majdová

 zástupkyňa riaditeľa školy pre MŠ